MODIFICACIÓN DA RESOLUCIÓN DE DELEGACIÓNS DE INSTRUCIÓN DE PROCEDEMENTOS SANCIONADORES EN MATERIA DE TRÁFICO, CIRCULACIÓN E SEGURIDADE VIARIA E SAÚDE PÚBLICA (MASCARILLAS)
ADMINISTRACIÓN LOCAL — Municipal — Poio (Outros documentos, notificacións e informacións públicas, 06/04/2021)

Procedemento Delegacións e avocación de competencias Código SIA 1566572 Expediente: 2159/2019. Delegación competencias do Alcalde en concellerías por áreas e servizos Trámite: Publicación. Anuncio De conformidade co indicado nos artigo 44 e 116 do Real decreto 2568/1986, de 28 de novembro, de organización, funcionamento e réxime xurídico das entidades locais, dáse publicidade o Decreto núm.2020-0210 ditado con data 25 de marzo de 2021 polo que se leva a cabo una modificación do Decreto núm.2019-0488 de 21 de xuño de 2019 de delegación de competencias de libre disposición de Alcaldía na Xunta de Goberno Local e do Decreto de alcaldía de 29 de xuño de 2019 polo que delegou na concelleira delegada da área de Seguridade Cidadán, Deportes, Dinamización lingüística e Memoria Histórica: “DECRETO. Por Decreto de Alcaldía de 21 de xuño de 2019 delegábase na concelleira Margarida Caldas Moreira das competencias que corresponden a esta Alcaldía segundo a lexislación sobre réxime local e sectorial aplicable que non se atopen dentro das igualmente delegadas igualmente á Xunta de Goberno Local con esa mesma data, na área de Seguridade Cidadán, Deportes, Dinamización lingüística e Memoria Histórica. Segundo o pronunciamento segundo de dito Decreto, a delegación comprendía as seguintes facultades: Por razóns operativas e de axilidade administrativa é necesario operar un cambio na persoa de leve a cabo as funcións de instrución e proposta de resolución dos expedientes sancionadores en materia de tráfico, circulación de vehículos de motor e seguridade viaria. Consta nas actuacións practicadas informe de secretaria de 15 de marzo de 2021 das consideracións xurídicas que interpreta aplicables para a designación. O artigo 12 do Real decreto 320/1994, do 25 de Febreiro, polo que se aproba o Regulamento Sancionador de Tráfico, Circulación de Vehículos de motor e Seguridade viaria asigna a competencia para designar persoa instrutora dos procedementos sancionadores ao concello: “… Os órganos competentes das Xefaturas da Dirección Xeral de Tráfico e dos Concellos serán os instrutores do expediente e deberán notificar as denuncias, se non se fixen polo denunciante, ao presunto infractor, concedéndolle un prazo de quince días para que alegue canto considere conveniente ao seu defensa e propoña as probas que estime oportunas.” Reservando ao Alcalde ou persoa en quen delegue, a imposición das sancións correspondentes. Do mesmo xeito, a Lei 8/2008, de 10 de xullo, de saúde pública de Galicia, modificada pola Lei 8/2021, de 25 de febreiro, no sentido marcado polo Real Real Decreto-Lei 21/2020 de 9 de xuño deReal Decreto-Lei 21/2020 de 9 de xuño de Medidas urxentes de prevención, contención ecoordinación para facer fronte á crise sanitaria ocasionada pola COVID-19 e na Resolución do 25 de xuño de 2020, da Secretaría Xeral Técnica da Consellería de Sanidade, pola que se dá publicidade do Acordo do Consello da Xunta de Galicia do 25 de xuño de 2020, Medidas urxentes de prevención, contención ecoordinación para facer fronte á crise sanitaria ocasionada pola COVID-19 e na Resolución do 25 de xuño de 2020, da Secretaría Xeral Técnica da Consellería de Sanidade, pola que se dá publicidade do Acordo do Consello da Xunta de Galicia do 25 de xuño de 2020, outorga competencia aos concellos para a incoación, instrucción e resolución dos expedientes sancionadores aos que se refiren os seu artigos 45.2º e 45. bis. Por Decreto núm.2019-0626 de 22 de agosto de 2019 prestábase aprobación á modificación do previamente ditado o 21 de xuño de 2019 polo que de realizaba unha delegación das competencias de libre disposición conferidas pola lexislación sobre Réxime Local á Alcaldía en favor da Xunta de Goberno local. Polas mesmas razón de axilidade na tramitación administrativa faise agora necesario modificar novamente o Decreto núm.2019-0488 para avogar con carácter permanente a competencia sinalada nos artigos 45.42 e 45. bis da Lei 8/2008, de 10 de xullo, de saúde pública de Galicia, encomendando a instrucción dos expedientes sancionadores que así se tramiten pola comisión da infracción leve á que se refire o artigo 45. bis. a) á persoa funcionaria titular do posto de inspector-xefe da Policía Local do concello de Poio. Polo que de conformidade co indicado na devandita normativa sectorial e as prevencións impostas pola Lei 39/2015, de 1 de outubro, de procedemento administrativo común das Administracións Públicas de forma que se garanta a separación entre a fase instrutora e sancionadora (artigos 63 e 64), ao abeiro do establecido nos 21 e 23 da Lei 7/1985; 61da Lei galega 5/1997 e 41 e 43 do RD 2568/1986 e de conformidade co réxime previsto nos arts 41, 43 a 45, 52 e 114 e seguintes do RD 2568/1986, Primeiro.- Modificar o Decreto núm.2019-0488 de 21 de xuño de 2019 de delegación de competencias de libre disposición de Alcaldía na Xunta de Goberno Local, avogando a competencia para o exercicio da competencia para incoar, instruir e resolver os expedientes sancionadores conferida aos concellos pola Lei 8/2008, de 10 de xullo, de saúde pública de Galicia, modificada pola Lei 8/2021, de 25 de febreiro, de forma que o conxunto das competencias e facultades de libre disposición que o Alcalde ten avogadas para sí corresponderíanse coa seguinte relación: Segundo.- Modificar o Decreto de alcaldía de 29 de xuño de 2019 polo que delegou na concelleira delegada da área de Seguridade Cidadán, Deportes, Dinamización lingüística e Memoria Histórica a facultade para instruir e formular propostas de resolución, ditando actos de trámite que afecten a terceiros no ámbito dos procedementos sancionadores que teñan por obxecto ámbitos propios dás áreas delegadas, nomeando persoa instrutora nos procedementos sancionadores que se tramiten por infracción da normativa en materia de Tráfico, Circulación de Vehículos de motor e Seguridade viaria así como da normativa en materia de saúde pública nos termos do artigo 41. bis. a) da Lei 8/2008, de 10 de xullo, de saúde pública de Galicia, modificada pola Lei 8/2021, de 25 de febreiro, á persoa funcionaria titular do posto de inspector-xefe da Policía Local do concello de Poio. Terceiro.- Dar traslado do presente decreto ás persoas interesadas con indicación do réxime de recursos. Cuarto.- Dar traslado deste Decreto ao Pleno e a Xunta de Goberno Local na primeira sesión ordinaria que se realice. Quinto.- Proceder á súa publicación no BOP, sen prexuízo do seu carácter executivo desde o día seguinte ó do presente decreto” Poio, 26 de marzo de 2021 O alcalde